  Майя Бывальцева Ужтэк кылемен пусъем муртъёслэн лыдзы 2016-тӥ арын куать толэзь ӵоже Удмуртиын кулэсмиз. 28-тӥ пӧсьтолэзе со сярысь ивортӥз элькунысь ужъя но миграци политикая министерстволэн пресс-службаез. «2016-тӥ арын 1-тӥ пӧсьтолэзьлы Удмуртиын 8 сюрс 857 адями ужтэк кылемен пусъемын. Ар кутсконэн ӵошатыса, со 1 сюрс 222 адямилы ӧжытгес», — верамын ивортонын. 2015-тӥ арысь та вакытэн ик ӵошатыса, ужтэк кылемъёс ӧжытгес луизы элькунысь 8 ёросъёсын. Шӧдскымон кулэсмон пусъемын Каракулино ёросын (26,8 процентлы) но Можгаын (30,4 процентлы). Оглом Удмуртиын сярысь, ужтэк кылемъёс ӧжытгес пусъемын Воткаын, Можгаын но Ижкарын, озьы ик Вавож, Ува, Дэри, Эгра но Якшур-Бодья ёросъёсын. Тегъёс: Мерлык Ижкар Можга Каракулино Удмуртия ужасьёс  